APSTIPRINĀTS

Nodibinājuma „Akadēmiskās informācijas centrs”

iepirkuma komisijas

2015. gada 4. septembra sēdē

(protokols Nr 1.)

**Akadēmiskās informācijas centra**

**IEPIRKUMA NOLIKUMS**

(saskaņā ar Publisko iepirkumu likuma 8.2 pantu)

###### „Latvijas izglītības kvalifikāciju informācijas sistēmas izveide”

Iepirkuma identifikācijas numurs: **AIC 2015/19**

**Rīga, 2015**

VISPĀRĪGĀ INFORMĀCIJA

|  |  |
| --- | --- |
| Pasūtītāja nosaukums: | Nodibinājums „Akadēmiskās informācijas centrs” (turpmāk – AIC vai Pasūtītājs) |
| Pasūtītāja reģistrācijas numurs: | 40003239385 |
| Pasūtītāja juridiskā adrese: | Vaļņu iela 2, Rīga LV-1050 |
| Pasūtītāja biroja adrese: | Dzirnavu iela 16 (3.stāvs), Rīga LV-1010 |
| Kontaktinformācija: | Tālrunis 67225155; fakss 67221006 |

**Pasūtītāja kontaktpersona**

|  |  |
| --- | --- |
| Kontaktpersona: | Gunta Kinta, Projektu departamenta vadītāja |
| Kontaktpersonas adrese: | Dzirnavu iela 16 (3.stāvs), Rīga LV-1050 |
| Kontaktpersonas tālruņa numurs: | 67225155 |
| Kontaktpersonas e-pasta adrese: | iepirkumi@aic.lv  |

1. **Informācijas iegūšana, apmaiņa un papildus informācijas sniegšana**
	1. Iepirkuma procedūras dokumentācijai ir nodrošināta tieša un brīva elektroniskā pieeja Pasūtītāja mājas lapā <http://www.aic.lv/portal/par-aic/iepirkumi>.
	2. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājas lapā. Ieinteresētajam Pretendentam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais Pretendents nav iepazinies ar informāciju, kurai ir nodrošināta brīva un tieša elektroniskā pieeja.
	3. Ieinteresētajiem Pretendentiem ir tiesības prasīt papildu informāciju latviešu valodā par iepirkumu:
		1. visi pieprasījumi nosūtāmi uz e-pasta adresi: iepirkumi@aic.lv;
		2. visos pieprasījumos jāietver norāde: „Piedāvājums iepirkumam „ Latvijas izglītības kvalifikāciju informācijas sistēmas izveide” (Iepirkuma identifikācijas Nr. AIC 2015/19)”;
		3. Ja ieinteresētais Pretendents ir pieprasījis papildu informāciju, iepirkuma komisija to sniedz 3 (trīs) dienu laikā, bet ne vēlāk kā 3 (trīs) dienas pirms piedāvājumu iesniegšanas termiņa beigām;
		4. Papildu informācija tiks nosūtīta Pretendentam, kas uzdevis jautājumu, kā arī vienlaikus ievietota Pasūtītāja mājas lapā internetā, kurā ir pieejami iepirkuma procedūras dokumenti, norādot arī uzdoto jautājumu.
2. **Iepirkuma priekšmets un līgums**
	1. Iepirkuma priekšmets ir Latvijas izglītības kvalifikāciju datu bāzes izveide un publicēšana internetā saskaņā ar nolikuma 4.pielikumā „Tehniskās specifikācijas” noteiktajām prasībām.
	2. Iepirkuma priekšmets nav sadalīts daļās un paredz Latvijas izglītības kvalifikāciju informācijas sistēmas izveidi un piegādi Pasūtītāja vajadzībām (CPV kods: 72000000-5, CPV koda nosaukums: IT pakalpojumi konsultēšana, programmatūras izstrāde, internets un atbalsts).
	3. Pretendentam jāiesniedz piedāvājums par visu iepirkumu priekšmeta apjomu kopā. Pretendenti, kuru piedāvājums ir nepilnīgs vai ir iesniegti vairāki piedāvājuma varianti, tiks izslēgti no turpmākas dalības iepirkuma procedūrā.
	4. Iepirkumu izpildes vieta nodibinājuma „Akadēmiskās informācijas centrs” birojs, Rīgā.
	5. Iepirkuma paredzamā līgumcena ir līdz **EUR** **41 999,99** bez pievienotās vērtības nodokļa (turpmāk tekstā – PVN).
	6. Iepirkuma izpildes laiks ir 6 (seši) mēneši pēc līguma parakstīšanas.
3. **Pieteikuma iesniegšanas vieta, datums, laiks un kārtība**
	1. Pretendenti var iesniegt piedāvājumus ne vēlāk kā līdz 2015. gada 18. septembra, plkst.12:00 nodibinājuma „Akadēmiskās informācijas centrs” birojā Rīgā, Dzirnavu ielā 16 (3.stāvā), sekretariātā, iesniedzot personīgi vai, atsūtot pa pastu. Pēc 2015. gada 18. septembra, plkst. 12:00 iesniegtie piedāvājumi, iepirkuma procedūrā nepiedalās. Ja ieinteresētais Pretendents piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piedāvājuma piegādi līdz piedāvājumu iesniegšanas vietai līdz nolikuma 3.1. apakšpunktā noteiktā termiņa beigām.
	2. Piedāvājumi, kas iesniegti līdz nolikuma 3.1.apakšpunktā norādītā piedāvājumu iesniegšanas termiņa beigām un noteiktajā vietā, netiek atdoti atpakaļ un tiek glabāti atbilstoši Publisko iepirkumu likuma prasībām. Pretendenta iesniegtie piedāvājumi, pamatojoties uz Pretendenta iesniegumu, tiek atdoti, ja tas tos atsauc vai groza pirms piedāvājumu iesniegšanas termiņa beigām.
	3. Pretendents var atsaukt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā – nodibinājuma „Akadēmiskās informācijas centrs” birojā Rīgā, Dzirnavu ielā 16 (3.stāvā), sekretariātā. Piedāvājuma atsaukšanai ir bezierunu raksturs un tā izslēdz Pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
	4. Piedāvājums neatvērts tiek atgriezts vai nosūtīts Pretendentam, ja tas iesniegts pēc nolikuma 3.1.apakšpunktā norādītā piedāvājumu iesniegšanas termiņa beigām, vai nav noformēts atbilstoši Iepirkuma nolikuma 4. punkta noteiktajā kārtībā.
	5. Saņemtos piedāvājumus iepirkumu komisijas sekretāre reģistrē to iesniegšanas secībā. Pretendentu sarakstā norāda kandidāta nosaukumu, tā e-pasta adresi, tālruņa numuru, kā arī piedāvājuma iesniegšanas datumu un laiku.
	6. Iepirkumu komisija nodrošina iesniegtā piedāvājuma glabāšanu tā, lai līdz piedāvājuma atvēršanas brīdim piedāvājuma atvēršanas sanāksmē neviens nevarētu piekļūt tajā ietvertajai informācijai.
	7. Pēc piedāvājumu iesniegšanas termiņa beigām Pretendents nevar grozīt savu piedāvājumu.
4. **Prasības attiecībā uz piedāvājuma noformējumu un iesniegšanu**
	1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
	2. Piedāvājumu noformē un iesniedz:
		1. vienā iesietā (cauršūtā vai caurauklotā) sējumā. Pretendents iesniedz vienu piedāvājuma oriģinālu un vienu piedāvājuma kopiju ar attiecīgo atzīmi „ORIĢINĀLS” vai „KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
	3. Piedāvājums iesniedzams aizlīmētā iepakojumā vai aploksnē, uz kuras jānorāda:
		1. Pasūtītāja nosaukums un adrese, kā arī jābūt norādei: ***Neatvērt līdz 2015. gada 18. septembra plkst. 12:00.***
		2. Pretendenta nosaukums, reģistrācijas numurs, adrese, faksa nr. (ja Pretendents ir juridiska persona vai personālsabiedrība) vai personas kodu (ja Pretendents ir fiziska persona), adresi un tel. nr., kā arī kontaktpersonas e-pasta adresi un tel. nr..
		3. Uz aploksnes ir jābūt atzīmei: ***Piedāvājums iepirkumam „Latvijas izglītības kvalifikāciju informācijas sistēmas izveide”*** ***(Iepirkuma identifikācijas Nr. AIC 2015/19)***.
	4. Piedāvājumi var tikt iesūtīti ar ierakstītu vēstuli, ar kurjerpastu vai nogādāti personīgi.
	5. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
	6. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
	7. Piedāvājums jāparaksta Pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru Pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
	8. Pirms nolikuma 3.1. punktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.
	9. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
	10. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa Pretendentam iesniegt vai uzrādīt dokumenta oriģinālu.
5. **Nosacījumi Pretendenta izslēgšanai no dalības iepirkumu procedūrā**
	1. Pasūtītājs izslēdz Pretendentu no dalības iepirkuma procedūrā jebkurā no šādiem gadījumiem:
		1. Piedāvājumu izvērtēšanas laikā Pretendents savu piedāvājumu atsauc vai maina;
		2. Pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		3. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150,00 EUR;
		4. Lai pārbaudītu, vai Pretendents nav izslēdzams no dalības iepirkumā Nolikuma 5.1.2. un 5.1.3. apakšpunktos minēto apstākļu dēļ, Pasūtītājs veic pārbaudi Publisko iepirkumu likuma 8.2 pantā noteiktajā kārtībā;
		5. Pretendents ir iesniedzis nepatiesu informāciju vai vispār nav iesniedzis pieprasīto informāciju;
		6. Piedāvājums neatbilst kādai Iepirkuma nolikumā noteiktajai prasībai.
6. **Prasības attiecībā uz Pretendenta iespējām veikt profesionālo darbību**
	1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs.
	2. Pretendents iepriekšējo 3 (trīs) gadu laikā (2013., 2014. un 2015. līdz piedāvājuma iesniegšanas brīdim) ir izpildījis vismaz 2 (divus) līdzvērtīgus piegādes līgumus. Par līdzvērtīgu piegādes līgumu uzskatāms līgums, kas atbilst tālāk norādītajām prasībām:
		1. Gada līgumu vērtība ne mazāka kā EUR 20 000,00 bez PVN;
		2. Gada līgumu ietvaros piegādāto pakalpojumu funkcionālais pielietojums atbilst piegādājamo pakalpojumu funkcionālajam pielietojumam.
	3. Pretendents iepirkuma priekšmeta izpildē iesaistīs:
		1. Projekta vadītāju,kuram ir:
			1. augstākā izglītība datorzinātnēs, datorvadībā, informāciju tehnoloģijās, ekonomikā, uzņēmējdarbībā vai projektu vadībā;
			2. labas latviešu (spēja brīvi komunicēt ar iepirkuma priekšmeta saistītos jautājumos, vismaz C1 līmenis) un angļu valodas zināšanas (vismaz B2 līmenis);
			3. pieredze vismaz 3 (trīs) līdzvērtīgu informācijas sistēmu projektu izstrādāšanā vai attīstīšanā un uzturēšanā iepriekšējo 3 (trīs) gadu laikā (2013., 2014. un 2015.gadā līdz piedāvājuma iesniegšanas termiņa beigām) ar līdzvērtīgu funkcionalitāti (jāaizpilda 3.pielikums „Pretendenta personāla pieredzes apliecinājums”);
			4. zināšanas par Latvijas izglītības nozari, izglītības sistēmu un kvalifikāciju ietvarstruktūru tiks uzskatītas par priekšrocību.
		2. Vismaz vienu projekta ekspertu (piem., programmētāju, web dizaineri), kuram ir:
			1. izglītība datorzinātnēs, datorvadībā vai informāciju tehnoloģijās;
			2. pieredze vismaz 3 (trīs) līdzvērtīgu informācijas sistēmu projektu izstrādāšanā vai attīstīšanā un uzturēšanā iepriekšējo 3 (trīs) gadu laikā (2013., 2014. un 2015.gadā līdz piedāvājuma iesniegšanas termiņa beigām) ar līdzvērtīgu funkcionalitāti (jāaizpilda 3.pielikums „Pretendenta personāla pieredzes apliecinājums”).
			3. pieredze vismaz 3 (trīs) projektos, kuri izstrādāti Latvijas izglītības nozares vajadzībām.
	4. Visiem Pretendenta darba grupā iesaistītajiem speciālistiem ir jāspēj sazināties latviešu valodā. Gadījumā, ja kāds no speciālistiem nespēj sazināties latviešu valodā, Pretendentam ir jānodrošina tulka pakalpojumi.
	5. Pretendentam jāspēj izpildīt Tehniskās specifikācijas 5., 6. un 7.sadaļās noteiktās obligātās prasības (4.pielikums).
7. **Prasības attiecībā uz Finanšu piedāvājumu**
	1. Finanšu piedāvājums sagatavojams nolikuma 5.pielikumā norādītajā formā.
	2. Finanšu piedāvājumā piedāvātajā cenā izmaksas jānorāda, atsevišķi bez PVN.
	3. Visām cenām jābūt norādītām *euro* (EUR).
	4. Finanšu piedāvājuma cenas ir jānorāda ar ne vairāk kā diviem cipariem aiz komata. Ja reizināšanas rezultātā aiz komata ir trīs cipari, tad trešais cipars ir jānoapaļo šādi: ja tas ir no 1 līdz 4 – jāapaļo uz leju, ja tas ir no 5 līdz 9 – jāapaļo uz augšu.
8. **Prasības attiecībā uz Tehnisko piedāvājumu**
	1. Pakalpojuma minimālās prasības ir norādītas Iepirkuma nolikuma 4.pielikumā.
	2. Pretendentam tehniskais piedāvājums ir jāiesniedz saskaņā ar nolikuma 4.pielikumā ietverto Tehnisko specifikāciju. Pretendenta tehniskajam piedāvājumam ir jāatbilst Pasūtītāja minimālajām prasībām (atbilstību nosaka iepirkuma komisija).
	3. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši tehniskajai specifikācijai.
	4. Pretendents var balstīties uz citu uzņēmēju iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot derīgu šo uzņēmumu apliecinājumu vai vienošanos par nepieciešamo resursu nodošanu Pretendenta rīcībā.
	5. Ja iepirkuma līguma izpildei tiek piesaistīti apakšuzņēmēji, tad papildus iepriekš minētajam ir jāiesniedz:
		1. informācija par to, kuru no iepirkuma līguma daļām (apjoms procentos no kopējā līguma apjoma finansiālā izteiksmē un darbu uzskaitījums) Pretendents plāno nodot apakšuzņēmējiem, kā arī visu paredzamo apakšuzņēmēju saraksts;
		2. ja Pretendents piesaista apakšuzņēmējus, uz kuru iespējām tas balstās, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, šo apakšuzņēmēju apliecinājumi vai vienošanās par sadarbību konkrētā līguma izpildē.
9. **Iesniedzamie dokumenti**
	1. Pretendents iesniedz pieteikumu dalībai iepirkuma procedūrā, atbilstoši nolikuma 1.pielikumam. Pieteikumu paraksta Pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, tad pieteikumam jāpievieno pilnvaras oriģināls vai kopija.
	2. Ārvalstīs reģistrētam Pretendentam izsniegta dokumenta kopija (ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai), kas apliecina atbilstību minētajai prasībai. Latvijā reģistrēta Pretendenta atbilstību minētajai prasībai Pasūtītājs pārbaudīs Ministru kabineta noteiktajā informācijas sistēmā.
	3. Pretendenta iepriekšējo 3 (trīs) gadu laikā (2013., 2014. un 2015. līdz piedāvājuma iesniegšanas brīdim) veiktu līdzīgu pakalpojumu līgumu saraksts, kas apliecina nolikuma 6.2.apakšpunktā minētās prasības. Piegāžu līgumu saraksts noformējams atbilstoši nolikuma 2.pielikumam, norādot tajā veiktā pakalpojuma nosaukumu, pakalpojuma veikšanas summu, pasūtītāja nosaukumu, pasūtījuma izpildes laiku, kontaktpersonas vārdu, uzvārdu, tālruņa numuru.
	4. Par katru pasūtījumu, kas norādīta pakalpojumu līguma sarakstā, atbilstoši Iepirkuma nolikuma 6.2.apakšpunktam Pretendents pievieno piegādes saņēmēja pozitīvu atsauksmi.
	5. Ja konkrētā līguma izpildē Pretendents balstās uz citu uzņēmēju iespējām, Pretendentam papildus jāiesniedz šo uzņēmumu derīgs apliecinājums vai vienošanās par nepieciešamo resursu nodošanu Pretendenta rīcībā.
	6. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas visus dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt piegādes līgumu, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
	7. Izziņa, kuru izdevis Valsts ieņēmumu dienests vai pašvaldība Latvijā un kura apliecina, ka Pretendentam (un Pretendenta norādītajai personai, uz kuras spējām Pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz EUR 150,00.
	8. Apliecinājums Pretendenta personāla profesionālajai pieredzei (3.pielikums).
	9. Pretendenta Tehniskais piedāvājums (4.pielikums).
	10. Pretendenta Finanšu piedāvājums (5.pielikums).
	11. Darbu izpildes – nodošanas grafiks saskaņā ar aktivitāšu hronoloģisko secību (6.pielikums).
10. **Piedāvājuma vērtēšana**
	1. Pretendentu piedāvājumu noformējuma pārbaudi, Pretendentu atlasi un piedāvājuma izvēli saskaņā ar izraudzīto piedāvājuma izvēles kritēriju – saimnieciski visizdevīgākais piedāvājums – iepirkumu komisija veic slēgtā sēdē. Pārbaudīti un vērtēti tiek visu Pretendentu piedāvājumi.
	2. Iepirkumu komisija veic piedāvājumu noformējuma pārbaudi un pārbauda, vai tie ir sagatavoti un noformēti atbilstoši Iepirkuma nolikumā noteiktajām prasībām. Pretendentu piedāvājumi, kuri nav sagatavoti un noformēti atbilstoši Iepirkuma nolikuma prasībām, tiks noraidīti un tālākā vērtēšanā nepiedalīsies
	3. Tehnisko piedāvājumu vērtēšana:
		1. Iepirkumu komisija izvērtē katra Pretendenta tehniskā piedāvājuma atbilstību Iepirkuma nolikuma Tehniskās specifikācijas prasībām (4.pielikums);
		2. Ja Pretendenta tehniskais piedāvājums nav atbilstošs Iepirkuma nolikuma Tehniskās specifikācijas prasībām, Pretendents tiks izslēgts no tālākas dalības iepirkumā, fiksējot izslēgšanas (neatbilstības) iemeslu sēdes protokolā.
	4. Finanšu piedāvājuma vērtēšana:
		1. Finanšu piedāvājumu vērtēšanas laikā iepirkumu komisija pārbauda, vai tajos nav aritmētisku kļūdu, vai tie ir sagatavoti un noformēti atbilstoši Iepirkuma nolikuma prasībām, vai tie atbilst paredzamai līgumcenai, kā arī izvērtē un salīdzina Pretendentu piedāvātās līgumsummas.
	5. Piedāvājuma izvēle:
		1. Līgums tiks slēgts ar Pretendentu, kurš atbilst visām Iepirkuma nolikumā un tā Tehniskajā specifikācijā noteiktajām prasībām un kurš piedāvā saimnieciski visizdevīgāko piedāvājumu.
	6. Iepirkuma komisija nosaka saimnieciski visizdevīgāko piedāvājumu saskaņā ar šādiem kritērijiem:

|  |  |  |
| --- | --- | --- |
| **Nr.p.k.** | **Vērtēšanas kritēriji** | **Maksimālais punktu****skaits kritērijam** |
| 1. | Iepirkuma nolikuma Tehniskās specifikācijas (4.pielikums) 5., 6. un 7. sadaļā minēto obligāto prasību izpilde | **30** |
| 2. | Iepirkuma nolikuma Tehniskās specifikācijas (4.pielikums) 5., 6. un 7. sadaļā minēto vēlamo prasību izpilde | **10** |
| 3. | Projektā iesaistītie eksperti: | **20** |
| 3.1. | Projekta vadītāja un projektu ekspertu izglītība un pieredze līdzīgos projektos | 15 |
| 3.2. | Projektā iesaistīto ekspertu skaits | 5 |
| 4. | Pretendenta piedāvātā līgumcena (bez PVN) | **30** |
| 5. | Pretendenta piedāvātais izpildes termiņš | **10** |
| **Maksimāli iespējamais kopējais punktu skaits** | **100** |

* + 1. Par visizdevīgāko piedāvājumu iepirkuma komisija, atzīst to piedāvājumu, kas ieguvis lielāko punktu skaitu.
	1. Pretendenta izslēgšana no dalības iepirkumā gadījumā, ja:
		1. Pretendents vai tā pieteikums neatbilst kādai no Iepirkuma nolikumā noteiktajām prasībām;
		2. Pasūtītājs konstatē kādu no Iepirkuma nolikuma 5. punktā minētajiem apstākļiem;
		3. Pasūtītājs attiecībā uz Pretendentu, kuram būtu piešķiramas iepirkuma Līguma izpildes tiesības (neatkarīgi no tā reģistrācijas valsts vai pastāvīgās dzīvesvietas), iegūst informāciju, izmantojot Ministru kabineta noteikto informācijas sistēmu, Ministru kabineta noteiktajā kārtībā:
			1. Par Publisko iepirkumu likuma 8.2 panta piektās daļas 1.punktā minētajiem faktiem – no Uzņēmumu reģistra;
			2. Par Publisko iepirkumu likuma 8.2 panta piektās daļas 2. punktā minēto faktu – no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot Pretendenta piekrišanu;
			3. Attiecībā uz ārvalstī reģistrētu vai pastāvīgi dzīvojošu Pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 8.2 panta piektajā daļā noteiktie gadījumi. Termiņu izziņu iesniegšanai Pasūtītājs nosaka ne īsāku par 10 (desmit) darba dienām pēc pieprasījuma izsniegšanas vai nosūtīšanas dienas, ja Pretendentam ir konstatēti nodokļu parādi, kas kopsummā pārsniedz EUR 150. Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
	2. Ja iepirkumu komisijai rodas šaubas par iesniegtās dokumenta kopijas autentiskumu, tā pieprasa Pretendentam iesniegt vai uzrādīt dokumenta oriģinālu.
1. **Iepirkuma līguma slēgšana**
	1. Iepirkumu komisija 3 trīs (darbdienu) laikā pēc lēmuma pieņemšanas rakstiski informē visus Pretendentus par pieņemto lēmumu.
	2. Ar izraudzīto Pretendentu tiek slēgts iepirkuma līgums, ievērojot nolikuma 7.pielikumā pievienotajā iepirkuma līguma projektā ietvertās pamatprasības, kas ir šā nolikuma neatņemama sastāvdaļa.
	3. Iesniedzot piedāvājumu, Pretendents pilnībā akceptē iepirkuma līguma projektu. Pretendenta iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
	4. Izraudzītais Pretendents paraksta iepirkuma līgumu ne vēlāk kā 5 (piecu) darba dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
	5. Ja izraudzītais Pretendents neparaksta iepirkuma līgumu Pasūtītāja noteiktajā termiņā uzvarētāja vainas dēļ, Pasūtītājs to uzskata par atteikumu slēgt iepirkuma līgumu.
	6. Ja Pretendents rakstveidā paziņo par atteikšanos slēgt līgumu vai noteiktajā termiņā nenoslēdz līgumu, vai noslēgtais līgums ir lauzts vai izbeigts ar vienošanos, Pasūtītājs, pēc savas izvēles:
		1. Pieņem lēmumu slēgt līgumu ar nākamo Pretendentu, kurš piedāvājis zemāku cenu par cilvēkstundu un kura piedāvājums atbilst visām citām izvirzītajām prasībām, vai
		2. Pieņem lēmumu atteikties slēgt līgumu izteikto piedāvājumu ietvaros, neizvēloties nevienu piedāvājumu, un izsludina jaunu uzaicinājumu.
2. **Pielikumu saraksts**

Nolikumam ir pievienoti 7 (septiņi) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikums par piedalīšanos Iepirkumā |
| 2. pielikums. Pretendenta pieredzes apraksts |
| 3. pielikums. Pretendenta personāla pieredzes apliecinājums |
| 4. pielikums. Tehniskā specifikācija |
| 5. Pielikums. Finanšu piedāvājuma forma |
| 6. pielikums. Darbu izpildes – nodošanas grafiks |
| 7. pielikums. Iepirkuma līguma projekts |

**1.pielikums**

Iepirkuma nolikumam

(iepirkuma ID Nr. AIC 2015/19)

# PIETEIKUMS PAR PIEDALĪŠANOS IEPIRKUMĀ

**„Latvijas izglītības kvalifikāciju informācijas sistēmas izveide”**

 (ID Nr. AIC 2015/19)

|  |
| --- |
| Informācija par Pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par Pretendenta kontaktpersonu  |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šī pieteikuma iesniegšanu apliecinām savu dalību iepirkumā „Latvijas izglītības kvalifikāciju informācijas sistēmas izveide”, ID. Nr. AIC 2015/19.

Apliecinām, ka:

1. esam iepazinušies ar iepirkuma procedūras dokumentāciju, tajā skaitā arī ar iepirkuma līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav;
2. ja Pasūtītājs izvēlēsies šo piedāvājumu, apņemamies slēgt iepirkuma līgumu un pildīt visus līguma nosacījumus;
3. mūsu rīcībā ir visi nepieciešamie resursi savlaicīgai un kvalitatīvai līguma izpildei atbilstoši darba uzdevumam;
4. visa iesniegtā informācija ir patiesa.

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Ja pieteikumu dalībai iepirkuma procedūrā paraksta Pretendenta pilnvarotā persona, piedāvājumam jāpievieno pilnvaras oriģināls vai kopija.*

**2.pielikums**

Iepirkuma nolikumam

(iepirkuma ID Nr. AIC 2015/19)

**PRETENDENTA PIEREDZES APRAKSTS**

|  |  |  |  |  |
| --- | --- | --- | --- | --- |
| Nr. | Pasūtītājs (norādot kontaktpersonu un tās tel. nr.) | Pakalpojumu nosaukums un īss apraksts | Līguma summa(EUR ar PVN) | Pakalpojumu sniegšanas periods (gads) |
| 1. |  |  |  |  |
| 2. |  |  |  |  |
| 3. |  |  |  |  |

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**3.pielikums**
Iepirkuma nolikumam

(iepirkuma ID Nr. AIC 2015/19)

**PRETENDENTA PERSONĀLA PIEREDZES APLIECINĀJUMS**

1. Pretendenta nosaukums:

Reģistrācijas numurs un datums:

1. Pretendenta personāla pieredze atbilstoši Iepirkuma nolikuma 6.3. punkta prasībām:

**Pretendenta projekta vadītāja pieredze:**

Vārds, Uzvārds:

Amats:

|  |  |  |  |  |
| --- | --- | --- | --- | --- |
| Pakalpojuma izpildes periods (gads un mēnesis, kad uzsākts un pabeigts pakalpojums) | Pasūtītājs (norādot kontaktpersonu un tās tel. nr.) | Informācijas sistēmas lietotāju skaits | Sistēmas nosaukums | Sistēmas īss apraksts / funkcionalitāte (saskaņā ar nolikuma 6.3.1. punktu) |
|  |  |  |  |  |
|  |  |  |  |  |
|  |  |  |  |  |

**Pretendenta projekta eksperta (piem., programmētājs, web dizaineris) pieredze:**

Vārds, Uzvārds:

Amats:

|  |  |  |  |
| --- | --- | --- | --- |
| Pakalpojuma izpildes periods (gads un mēnesis, kad uzsākts un pabeigts pakalpojums | Pasūtītājs (norādot kontaktpersonu un tās tel. nr.) | Sistēmas nosaukums | Sistēmas īss apraksts (saskaņā ar nolikuma 6.3.2. punktu)  |
|  |  |  |  |
|  |  |  |  |
|  |  |  |  |

[pievienot tabulas pēc nepieciešamības]

Ar šo uzņemos pilnu atbildību par apliecinājumā ietverto informāciju un atbilstību nolikuma prasībām.

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2015.gada .

**4.pielikums**

Iepirkuma nolikumam

(iepirkuma ID Nr. AIC 2015/19)

**TEHNISKĀ SPECIFIKĀCIJA**

****

**5.pielikums**

Iepirkuma nolikumam

(iepirkuma ID Nr. AIC 2015/19)

**FINANŠU PIEDĀVĀJUMS**

**„Latvijas izglītības kvalifikāciju informācijas sistēmas izveide”**

 (ID Nr. AIC 2015/19)

|  |  |  |
| --- | --- | --- |
| **Nr.** | **Pakalpojuma nosaukums** | **Pakalpojuma cena****EUR bez PVN** |
| 1. | Izglītības kvalifikāciju informācijas sistēmas izveide (t.sk. lietotāju saskarne, informācijas imports, dokumentācija) |  |
| 2. | Informācijas sistēmas publikācijas internetā programmēšana |  |
| 3. | Informācijas eksporta uz EKI/PLOTEUS portālu programmēšana |  |
| 4. | Izveidotas informācijas sistēmas testēšana un ieviešana |  |
|  | ***Summa kopā:*** |  |
|  | *PVN 21%* |  |
|  | ***Kopā ar PVN:*** |  |

Finanšu piedāvājumā piedāvātajā cenā visi aprēķini ir veikti, ņemot vērā visas iespējamās cenu un atalgojuma izmaiņas pakalpojuma sniegšanas laikā.

Piedāvātajā cenā iekļaujamas visas ar pakalpojumu sniegšanu un Tehnisko specifikāciju prasību izpildi saistītās izmaksas, nodokļi, atsevišķi izdalot PVN, kā arī visas ar to netieši saistītās izmaksas (dokumentācijas drukāšanas, transporta pakalpojumi u.c.).

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2015.gada .

**6. pielikums**

Iepirkuma nolikumam

(iepirkuma ID Nr. AIC 2015/19)

**DARBU IZPILDES – NODOŠANAS GRAFIKS**

| **Pakalpojuma nosaukums** | **Izpildes termiņš****(dd/mm/gggg)** |
| --- | --- |
| Izglītības kvalifikāciju informācijas sistēmas izveide (t.sk. lietotāju saskarne, informācijas imports, dokumentācija) |  |
| Informācijas sistēmas publikācijas internetā programmēšana |  |
| Informācijas eksporta uz EKI/PLOTEUS portālu programmēšana |  |
| Izveidotas informācijas sistēmas testēšana un ieviešana |  |

Darba izpildes gala termiņš: 2015.gada \_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2015.gada .

**7. pielikums**

Iepirkuma nolikumam

(iepirkuma ID Nr. AIC 2015/19)

**LĪGUMS** (PROJEKTS)

*Latvijas izglītības kvalifikāciju IS izveide*

Rīgā, 2015.gada \_\_\_.\_\_\_\_\_\_\_\_\_\_\_\_\_

**Nodibinājums „Akadēmiskās informācijas centrs”,** vienotais reģistrācijas Nr. 40003239385, juridiskā adrese Vaļņu iela 2, Rīga LV-1050, tās valdes priekšsēdētājas Baibas Ramiņas personā, kura rīkojas uz statūtu pamata, turpmāk – Pasūtītājs, no vienas puses un

**Jur. pers. „Nosaukums”**, vienotais reģistrācijas Nr. 000000000000, juridiskā adrese ielas nosaukums, Pilsēta, pasta indekss, turpmāk – Izpildītājs, tās/tā Vārds Uzvārds personā, kura/-š rīkojas, pamatojoties uz \_\_\_\_\_\_\_\_\_\_\_\_\_\_\_\_\_ pamata, no otras puses, abi kopā vai katrs atsevišķi attiecīgi arī – Puses vai Puse,

pamatojoties uz **Iepirkuma Nr. AIC 2015/19** „Latvijas izglītības kvalifikāciju informācijas sistēmas izveide” rezultātiem, noslēdz šādu līgumu, turpmāk – Līgums:

1. **Līguma priekšmets**

Izpildītājs nodrošina „Latvijas izglītības kvalifikāciju informācijas sistēmas izveidi”, turpmāk – Darbs, saskaņā ar Līgumu un tā pielikumu.

1. **Līgumcena un norēķinu kārtība**
	1. Līgumcena ir **EUR 000,00** (summa vārdiem *euro* 00 centi) bez pievienotās vērtības nodokļa, turpmāk – PVN. PVN tiek aprēķināts un maksāts papildus saskaņā ar spēkā esošo nodokļa likmi, Pasūtītājs veic PVN samaksu kopā ar šajā apakšpunktā norādītās Līgumcenas samaksas veikšanu.
	2. Līguma kopēja summa ietver visas ar Darba izpildes saistītās Izpildītāja izmaksas, tajā skaitā, iespējamos nodokļus un nodevu maksājumus, piesaistīto speciālistu atalgoju un citus maksājumus, kas būs jāizdara Izpildītājam, lai savlaicīgi un kvalitatīvi izpildītu Darbu.
	3. Pasūtītājs par savlaicīgi un kvalitatīvi izpildītu Darbu veic samaksu ar pārskaitījumu uz Izpildītāja norādīto bankas norēķinu kontu 10 (desmit) darbadienu laikā pēc no Izpildītāja saņemtā rēķina izrakstīšanas datuma.
	4. Pasūtītāja pilnvarotā persona var neparakstīt Līguma pieņemšanas-nodošanas aktu un neveikt samaksu, ja Izpildītājs Darbu nav veicis saskaņā ar Līguma un tā pielikuma noteikumiem.
	5. Izpildītājs, izrakstot Darba nodošanas-pieņemšanas aktu un rēķinu, tajā iekļauj informāciju par **iepirkuma nosaukumu un numuru**, **Līguma datumu un numuru,** kā arī nepieciešamības gadījumā **projekta pilnu nosaukumu un numuru**. Ja Izpildītājs nav iekļāvis šajā Līguma punktā noteikto informāciju pieņemšanas-nodošanas aktā un pavadzīmē/rēķinā, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības, neveikt samaksu.
2. **Darba izpildes termiņš un nodošanas kārtība**
	1. Darba izpildes, iesniegšanas prasības un termiņš ir noteikti „Darba uzdevumā - tāmē”, kas ir šī Līguma 1. pielikums, un ir pievienots šim Līgumam kā tā būtiska sastāvdaļa.
	2. Izpildītājs izveido Latvijas izglītības kvalifikāciju informācijas sistēmu atbilstoši iepirkuma nolikuma 6.pielikumam, nodrošina tās instalāciju uz pasūtītāja datoriem un Latvijas izglītības kvalifikāciju datubāzes publikāciju internetā. Izpildītāja veiktie Darbi tiek pieņemti un akceptēti, Pusēm parakstot Darba nodošanas – pieņemšanas aktu. Izpildītājs elektroniski nosūta Pasūtītājam rēķinu ne vēlāk kā 5 (piecu) darba dienu laikā pēc nodošanas-pieņemšanas akta parakstīšanas.
	3. Pasūtītājs izvērtē izveidotu Latvijas izglītības kvalifikāciju informācijas sistēmu 5 (piecu) darba dienu laikā, no tās saņemšanas brīža. Pasūtītāja kontaktpersona paziņo par Darba saņemšanu, noraidīšanu un tās trūkumiem Izpildītāja kontaktpersonai elektroniski uz Līguma 3.5.2.apakšpunktā norādīto Izpildītāja kontaktpersonas e-pasta adresi, un paziņojums uzskatāms par saņemtu nākamajā darba dienā pēc tā nosūtīšanas.
	4. Izpildītājs bez papildu samaksas novērš Darba trūkumus un iesniedz atkārtotai saskaņošanai saskaņā ar Līguma 3.2. un 3.3.punktā un Darba uzdevumā noteikto kārtību 3 (trīs) darba dienu laikā pēc tam, kad Pasūtītājs paziņojis par Darba pieņemšanas noraidīšanu un tā trūkumiem.
	5. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:

 3.5.1. Pasūtītāja kontaktpersona ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 3.5.2. Izpildītāja kontaktpersona ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**4. Pušu tiesības un pienākumi**

4.1. Pasūtītājam ir pienākums:

4.1.1. 5 (piecu) darba dienu laikā pēc elektroniska vai rakstveida pieprasījuma saņemšanas no Izpildītāja sniegt Izpildītājam Pasūtītāja rīcībā esošu informāciju vai dokumentus, kas nepieciešami Darba veikšanai;

4.1.2. Līgumā noteiktajā kārtībā un termiņā izvērtēt nodevumus;

4.1.3. Līgumā noteiktajā kārtībā un termiņā samaksāt par Darbu.

4.2. Pasūtītājam ir tiesības:

* + 1. pirms lēmuma pieņemšanas pieprasīt, lai Pretendents precizē informāciju par savu piedāvājumu, kā arī pieprasīt iepriekš izstrādātā līdzvērtīgā risinājuma demonstrāciju klātienē;
		2. noraidīt visus piedāvājumus, kas neatbilst nolikuma prasībām;
		3. pieaicināt ekspertus vai speciālistus ar padomdevēja tiesībām piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
		4. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai;
		5. labot aritmētiskās kļūdas pretendenta finanšu piedāvājumā, informējot par to pretendentu;
		6. izvēlēties nākamo piedāvājumu ar zemākopar cilvēkstundu cenu, ja izraudzītais pretendents atsakās slēgt iepirkuma līgumu ar pasūtītāju;
		7. veikt citas darbības saskaņā ar Publisko iepirkumu likumu un iepirkuma nolikumu.
		8. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem.

4.3. Izpildītājam ir pienākums:

4.3.1. veikt Darbu saskaņā ar Līgumu un tā pielikumu;

4.3.2. Darba veikšanā piesaistīt Izpildītāja piedāvājumā Iepirkumā norādītos speciālistus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Gadījumā, ja ir nepieciešama minēto speciālistu nomaiņa, nomaiņu rakstveidā saskaņot ar Pasūtītāju, ievērojot, ka no jauna piesaistītā speciālista kvalifikācijai jābūt atbilstošai Iepirkuma nolikumā noteiktajām prasībām. Lai saskaņotu šajā punktā minēto speciālistu nomaiņu, Izpildītājam rakstveidā jāvēršas pie Pasūtītāja, pievienojot dokumentus kas apliecina jaunā speciālista atbilstību Iepirkuma nolikumā noteiktajām prasībām;

4.3.3. Izpildītājs 2 (divu) darba dienu laikā pēc elektroniska pieprasījuma saņemšanas no Pasūtītāja, sniedz Pasūtītājam informāciju un paskaidrojumus par Līguma izpildes gaitu un citiem ar Līguma izpildes saistītām jautājumiem.

4.4. Izpildītājam ir tiesības elektroniski vai rakstveidā pieprasīt no Pasūtītāja informāciju vai dokumentus, kas ir Pasūtītāja rīcībā un nepieciešami Darba veikšanai.

4.5. Izpildītājs drīkst veikt apakšuzņēmēju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, uz kuru iespējām Izpildītājs, iesniedzot piedāvājumu Iepirkumā, balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, nomaiņu, to rakstveidā saskaņojot ar Pasūtītāju, ievērojot, ka no jauna piesaistītā apakšuzņēmēja kvalifikācijai jābūt vismaz tādai pašai, uz kādu Izpildītājs atsaucies, apliecinot savu atbilstību Iepirkuma nolikumā noteiktajām prasībām, un ka uz no jauna piesaistīto apakšuzņēmēju neattiecas Publisko iepirkumu likuma 39.1 panta pirmās daļas 2., 3., 4., 5. vai 6.punktā minētie izslēgšanas nosacījumi. Lai saskaņotu šajā punktā minēto apakšuzņēmēju nomaiņu, Izpildītājam rakstveidā jāvēršas pie Pasūtītāja, pievienojot dokumentus, kas apliecina jaunā apakšuzņēmēju atbilstību attiecīgajām Iepirkuma nolikumā noteiktajām prasībām.

4.6. Izpildītājs drīkst veikt apakšuzņēmēju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuri sniedz pakalpojumus, kas nepieciešami Līguma izpildei, un kuru sniedzamo pakalpojumu vērtība ir 20% (divdesmit procenti) no kopējās Līguma vērtības vai lielāka, nomaiņu vai vēlāku iesaistīšanu Līguma izpildē, ja Izpildītājs par to rakstveidā paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs piekrīt jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likuma 39.1 panta pirmās daļas 2., 3., 4., 5. vai 6.punktā minētie izslēgšanas nosacījumi.

4.7. Saskaņā ar Līguma 4.5. vai 4.6.punktu pārbaudot, vai uz apakšuzņēmēju neattiecas Publisko iepirkumu likuma 39.1 panta pirmās daļas 2., 3., 4., 5. vai 6.punktā minētie izslēgšanas nosacījumi, Pasūtītājs piemēro Publisko iepirkumu likuma 39.1 panta ceturtajā daļā minētos termiņus, kurus skaita no dienas, kad lūgums par apakšuzņēmēja iesaisti iesniegts Pasūtītājam.

4.8. Pasūtītājs lēmumu atļaut vai atteikt Izpildītāja speciālista vai apakšuzņēmēja nomaiņu, vai jauna apakšuzņēmēja iesaistīšanu Līguma izpildē pieņem ne vēlāk kā
5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

4.9. Izpildītājs nodod un Pasūtītājam pāriet visas autora mantiskās tiesības uz Līguma izpildes ietvaros izstrādātajiem nodevumiem (nodoto Darbu pilnībā, kā arī jebkurām tā sastāvdaļām (komponentiem, moduļiem u.c.) katru atsevišķi).

1. **Līguma grozīšanas kārtība un kārtība, kādā pieļaujama atkāpšanās no līguma un līguma izbeigšana**
	1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas.
	2. Līgumu pirms termiņa var izbeigt Pusēm savstarpēji rakstveidā, par to vienojoties.
	3. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 5 (piecas) darba dienas iepriekš, šādos gadījumos:
		1. Izpildītājs ir nokavējis Darba veikšanas termiņu vairāk par 5 (piecām) darba dienām;
		2. Veiktais Darbs neatbilst Līguma un Līguma pielikuma nosacījumiem, un šī neatbilstība nevar tikt novērsta Līgumā 4.5. punktā paredzētajā termiņā;
		3. Izpildītājs Līguma noslēgšanas vai izpildes laikā veicis prettiesisku darbību;
		4. Izpildītājs nepilda Līgumā noteiktās prasības vai patvaļīgi pārtraucis Līguma izpildi;
		5. Izpildītājam ir uzsākts maksātnespējas process vai tā darbība tiek izbeigta vai pārtraukta.
	4. Līguma izbeigšana Līguma 10.3.apakšpunktā minētajos gadījumos nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam.
	5. Ja Izpildītājs nepilda ar Līgumu uzņemtās saistības, tajā skaitā, ja veiktais Darbs nav paveikts, ja tas ir veikts nepienācīgā kvalitātē un/vai apjomā, vai ja Līgums tiek pārtraukts Izpildītāja vainas dēļ, Izpildītājam ir pienākums maksāt līgumsodu 10% apmērā no Līguma cenas.
2. **Pušu atbildība**

6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.

6.2. Pasūtītājam ir tiesības ieturēt līgumsodu, ja Izpildītājs pārkāpj kādu no Darba uzdevumā - tāmē (Līguma pielikums Nr.1) noteiktajiem saistību izpildes termiņiem vai Līguma 3.4.punktā noteiktajā termiņā nenovērš Pasūtītāja konstatētos nodevumu trūkumus, 0,1% (viena procenta desmitdaļa) apmērā no līgumcenas par katru nokavēto dienu, bet ne vairāk par 10% (desmit procenti) no līgumcenas.

6.3. Ja Pasūtītājs pārkāpj Līguma 4.1.1.apakšpunktu, Pasūtītājs neietur līgumsodu par Darba uzdevumā - tāmē (Līguma pielikums Nr.1) noteikto termiņu neievērošanu attiecīgi par tik darba dienām, cik Pasūtītājs ir pārkāpis Līguma 4.1.1.apakšpunkta izpildi, bet tikai tādā gadījumā, ja Izpildītājs attiecīgo informāciju vai dokumentus ir rakstiski pieprasījis no Pasūtītāja ne vēlāk kā 5 (piecas) darba dienas pirms Darba uzdevumā – tāmē (līguma pielikums Nr.1.) minētā galīgā Darba izpildes un piegādes termiņa.

6.4. Izpildītājam ir tiesības prasīt līgumsodu, ja Pasūtītājs pārkāpj Līguma 2.3.punktā noteikto samaksas termiņu, 0,1% (viena procenta desmitdaļa) apmērā no laikā nesamaksātās summas par katru nokavēto dienu, bet ne vairāk par 10% (desmit procentus) no līgumcenas.

6.5. Līgumsoda samaksa neatbrīvo Puses no saistību izpildes.

1. **Citi noteikumi**
	1. Līgums stājas spēkā no tā abpusējas parakstīšanas dienas un ir spēkā līdz brīdim, kad Pasūtītājs Līgumā noteiktajā kārtībā ir veicis Līguma 2.3.apakšpunktā norādīto maksājumu vai līdz brīdim, kad kāda no Pusēm atbilstoši Līgumā noteiktajai kārtībai vienpusēji atkāpjas no Līguma, vai kad Puses rakstveidā vienojas par Līguma izbeigšanu.
	2. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.
	3. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
	4. Ja kādai no Pusēm tiek mainīts kāds no Līgumā minētajām e-pasta adresēm, tālruņa numuriem, adresēm vai citiem rekvizītiem, kā arī ja tiek mainīta Līguma 3.5.punktā norādītā kontaktpersona, Puse par to 1 (vienas) darba dienas laikā elektroniski paziņo otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
	5. Strīdus, kas radušies sakarā ar Līguma izpildi, Puses noregulē pārrunu ceļā, bet gadījumos, kad vienošanās netiek panākta 30 (trīsdesmit) darba dienu laikā – Latvijas Republikas normatīvajos aktos noteiktajā kārtībā tiesā.
	6. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.
	7. Līgums sastādīts uz \_\_\_ (\_\_\_\_\_\_\_\_\_\_\_\_\_\_\_\_) lapām, ko veido Līguma pamatteksts uz \_\_\_ (\_\_\_\_\_\_\_\_\_\_\_\_\_\_\_\_\_\_) lapām un Darba uzdevuma-tāmes (1.pielikums) uz 1 (vienas) lapas, divos eksemplāros, no kuriem viens eksemplārs tiek nodots Izpildītājam, bet otrs eksemplārs Pasūtītājam.
2. **Pušu rekvizīti un paraksti**

|  |  |  |
| --- | --- | --- |
| Pasūtītājs:**Nodibinājums** **„Akadēmiskās informācijas centrs”**Reģ. Nr. 40003239385Jur. Adrese: Vaļņu iela 2,Rīga, LV-1050E-pasts: aic@aic.lv Norēķinu rekvizīti:Valsts kase, TRELLV22Konta Nr.: LV09TREL2150170103000Valdes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_B. Ramiņa |  | Izpildītājs:**Darbības sfēra** **„Nosaukums”**Reģ. Nr. Jur. adrese:Pilsēta, Pasta indekssE-pasts: Norēķinu rekvizīti:Banka, Bankas kodsKonta Nr.: Amats\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds |

Pielikums Nr.1

**DARBA U Z D E V U M S – T Ā M E (veidlapas paraugs)**

„Latvijas izglītības kvalifikāciju informācijas sistēmas izveide” pēc līg. Nr. \_\_\_\_\_\_\_\_\_\_

| **Nr. p.k.** | **Pakalpojuma nosaukums** | **Izpildes termiņš (dd/mm/gggg)** | **Pakalpojuma cena****EUR bez PVN** |
| --- | --- | --- | --- |
|  | Izglītības kvalifikāciju informācijas sistēmas izveide (t.sk. lietotāju saskarne, informācijas imports, dokumentācija) |  |  |
|  | Informācijas sistēmas publikācijas internetā programmēšana |  |  |
|  | Informācijas eksporta uz EKI/PLOTEUS portālu programmēšana |  |  |
|  | Izveidotas informācijas sistēmas testēšana un ieviešana |  |  |
| ***Summa kopā:*** | ***000,00*** |
| ***PVN %*** | ***000,00*** |
| ***Kopā ar PVN:*** | ***000,00*** |

1. Pakalpojuma piegādes termiņš līdz: 20\_\_.gada \_\_\_\_\_\_\_\_\_\_\_\_ plkst. \_\_\_\_\_\_\_\_\_\_\_\_\_\_

Pušu paraksti:

|  |  |
| --- | --- |
| Pasūtītājs:Nodibinājums„Akadēmiskās informācijas centrs” | Piegādātājs: |
| Valdes priekšsēdētāja Baiba Ramiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |